wickkiey/tamil-wikipedia-chunked huggingface dataset:
# தமிழக சிவன் கோயில்களின் சிற்பவியல்

## சைவக் கோயில் கட்டுமானத்தின் பின்னுள்ள குறியீடு

### பிரகாரம்

பிரகாரம் |]]
கருவறையைச் சுற்றி அமைந்துள்ள வெளிப்பாதை பிரகாரம் என்றும் அழைக்கப்படுகிறது. அது பெரும்பாலும் திறந்த நிலையில் காணப்படும். சில கோயில்களில் உள் பிரகாரம் சுவர்களால் மூடப்பட்ட நிலையில் காணப்படும். ஓர் இந்துக் கோயிலின்
# தமிழக சிவன் கோயில்களின் சிற்பவியல்

## சைவக் கோயில் கட்டுமானத்தின் பின்னுள்ள குறியீடு

### கோபுரம்

கோபுரங்கள்|]]
தென்னிந்தியாவில் கோபுரம் என்பது பெரும்பாலும் அழகாக வடிவமைக்கப்பட்ட நிலையில் கோயிலின் வெளிபுற வாயிலில் காணப்படும். திராவிடக்கட்டடக்கலையின் முக்கியமான கூறுகளில் விமானத்திற்கு அடுத்து இது சிறப்பாக அமையும். கோபுரத்தின் மேல் கலசங்கள் அமைக்கப்பட்டிருக்கும். கோபுரத்தைச் சுற்றிலும் கோயிலின் சுவர் அமைந்திருக்கும். கோபுரம் வாயிலாகக் காணப்படும்.  
பல்லவர் கால ஆரம்ப நிலைக் கட்டுமானமாக கோபுரம் கருதப்படுகிறது. கி.பி.12ஆம் நூற்றாண்டில், பாண்டியர் காலத்தின்போது இந்த வாயில்கள் வெளியில் இருந்து பார்க்கும்போது அதன் பிரம்மாண்ட தோற்றம் காரணமாக உள்ளே உள்ள கருவறையை விடவும் சிறப்பானவையாக, அமைந்தன. உள் கருவறையில் வேலைப்பாட்டுடன் காணப்படும். ஒரு சன்னதிக்கு ஒன்றுக்கு மேற்பட்ட கோபுரம் உண்டு. சதுர அல்லது செவ்வக வடிவினைக் கொண்ட கருங்கல் அல்லது செங்கல் அடித்தளத்தின்போது பல நிலைகளைக் கொண்டு அது அமைந்துள்ளது. ஒரு கோயிலில் மூலவர் சன்னதியினைச் சுற்றி பல கோபுரங்களைக் காணலாம். இருந்தாலும் மிகப்பெரிய கோபுரம் அக்கோயிலின் ராஜக்கோபுரமாக கருதப்படுகிறது. அது பெரும்பாலும் உயரமானதாகவும், பொதுவாக மக்களால் அதிகம் பயன்படுத்தப்படுகின்ற வழியினைக் கொண்டதாகவும் அமைந்திருக்கும்.
# தமிழக சிவன் கோயில்களின் சிற்பவியல்

## முக்கிய தெய்வங்கள்

### இலிங்கம்

**லிங்கம்** (**லிங்கா**, **லிங்**, **சிவ லிங்கா**, **சிவ் லிங்**எனப்படும் குறி அல்லது குறியீடானது) இந்து மதக் கடவுளான இந்துக் கோயிலில் வழிபாட்டில் உள்ள தெய்வமான சிவனைக் குறிக்கும் பெரும்பாலான தென்னிந்திய சைவக்கோயில்களில் லிங்கமே முதன்மை தெய்வமாகக் காணப்படும். லிங்கம் என்பதானது சக்தி அல்லது பெண்மையின் ஆக்க சக்தியின் அடையாளமான யோனியுடன் காணப்படும். லிங்கமும் யோனியும் இணைந்து பிரிக்கமுடியாத ஆண் பெண் ஒன்றிணைப்பைக் குறிக்கும். எல்லையற்ற இறைவனின் தன்மையைக் குறிக்கின்ற ஆரம்பம் மற்றும் முடிவை உணர்த்துவது லிங்கத்தைப் பற்றிய ஒரு கோட்பாடாகும்.
தென்னிந்தியாவில் சோழர் காலத்தில் (கி.பி.7ஆம் நூற்றாண்டுக்குப் பிந்தைய காலத்தில்) லிங்க வழிபாடானது அதிகமாகக் காணப்பட்டது. சிவனை லிங்க வடிவில் வழிபடுவது பற்றி மிகவும் பழமையான ரிக் வேதத்தில் காணப்படுகிறது.. பல்லவர் காலத்தில், சைவ ஆகமங்களிலிருந்து சற்று வேறுபட்டு, சோமாஸ்கந்தர் வடிவம் அதிகமாக வழிபடப்பெற்றது. மாறாக சோழர்கள் பெரும்பாலும் சைவர்களாக இருந்தபடியால் அனைத்துக் கோயில்களிலும் லிங்கத்தை அமைத்தனர். சிவனுக்கும் லிங்கத்திற்குமான தொடர்பு சிந்து சமவெளி நாகரிக காலந்தொட்டே இருந்துவருகிறது. ஹரப்பாவில் லிங்கத்தையொத்த உருவ அமைப்பு கொண்ட கற்கள் கண்டுபிடிக்கப்பட்டுள்ளன. ஆதலால் அக்காலத்திலிருந்தே இவ்வழிபாடு இருந்ததாக ஆய்வாளர்கள் நம்புகின்றனர். சுயம்புலிங்கம் என்பதானது மனிதர்களால் அமைக்கப்படாத, தானால் உருவானதாகக் கருதப்படுவதாகும். சில கோயில்கள் லிங்கத்தைச் சுற்றியே, கருவறையில் அது அமையும் வகையில், கட்டப்பட்டுள்ளன.  
கோயிலின் வடிவமானது ஐந்து லிங்க வடிவங்களாகப் பிரிக்கப்பட்டுள்ளது. அதில் முக்கியமானது கருவறையில் உள்ள, மற்றவற்றிற்கு சக்தி தருகின்ற லிங்கமாகும். மற்றவை த்வஜ லிங்கம் அல்லது கொடி லிங்கம் (கொடி மரத்தைக் குறிப்பது), பத்ர லிங்கம் (பலி பீடத்தைக் குறிப்பது), ஸ்தூப லிங்கம் (விமானத்தைக் குறிப்பது), மற்றும் பூசாரியாகச் செயல்படுபவர்.
# தமிழக சிவன் கோயில்களின் சிற்பவியல்

## முக்கிய தெய்வங்கள்

### பார்வதி

**பார்வதி** ஓர் இந்துக் கடவுளாவார். சைவ மரபில் அதிக எண்ணிக்கையிலான பெண் தெய்வங்களும் துணைத் தெய்வங்களும் உள்ளனர். அவர்களில் பார்வதி மிகவும் முக்கியமானவராகக் கருதப்படுகிறார். பார்வதியை அழித்தல் மற்றும் அருளலுக்குரிய சிவனின் இரண்டாவது துணைவராகக் கூறுவர். சிவனின் துணைவரின் மறு அவதாரமான தாட்சாயிணி அவரிடமிருந்து வேறுபட்டவர் அல்லர். பார்வதி, அனைத்து ஆண் மற்றும் பெண் தெய்வங்களுக்கும், விநாயகருக்கும், முருகனுக்கும் தாயாகக் கருதப்படுகிறார். அவரை விஷ்ணுவின் சகோதரியாகக் கூறுவதும் உண்டு. சிவனுடன் இருக்கும்போது பார்வதி பொதுவாக இரு கைகளுடன் காணப்பெறுவார். தனியாக இருக்கும்போது நான்கு அல்லது எட்டு கைகளுடன், அருகில் புலி அல்லது சிங்கத்துடன் இருப்பார். பொதுவாக இரக்கக் குணம் கொண்ட பார்வதி துர்க்கை, காளி, சீதளா தேவி, தாராதேவி சண்டி, போன்ற வடிவங்களிலும், காத்யாயினி, மகாகௌரி, கமலாம்பிகா, புவனேஸ்வரி மற்றும் திரிபுரசுந்தரி போன்ற இரக்க குண வடிவங்களிலும் காணப்படுவார்.
# தமிழக சிவன் கோயில்களின் சிற்பவியல்

## முக்கிய தெய்வங்கள்

### கணேசர்

கணேசர், கணபதி, விநாயகர் மற்றும் பிள்ளையார் என்றழைக்கப்படுகிறார். இவர் இந்துத் தெய்வங்களில் முக்கியமானவராகக் கருதப்படுகிறார். விநாயகர், சிவனின் முதல் திருக்குமாரனாகக் கருதப்படுகிறார். ஆதலால் அனைத்து சிவன் கோயில்களிலும் அவரை வணங்குவதில் வழிபாடு தொடங்குகிறது. பிள்ளையார் என்பதற்கு *பிள்ளை* + *யார்* என்பதானது யாருடைய பிள்ளை என்றும் கூறுவர். சமஸ்கிருத சொல்லான *புலிசாரா* என்பதிலிருந்து இச்சொல் வந்ததாகக் கூறுவர். இச்சொல்லுக்கு யானை என்பது பொருளாகும். சாளுக்கியர்களிடமிருந்து விநாயகர் என்ற கருத்தினை பல்லவர்கள் எடுத்துக்கொண்டதாக கே.ஏ.நீலகண்ட சாஸ்திரி (1963:57-58) கூறுகிறார். கி.பி.7ஆம் நூற்றாண்டில் வாதாபி கணபதி சிற்பம் சாளுக்கியர்களின் தலைநகரான வாதாபியிலிருந்து சாளுக்கியர்களைத் தோற்கடித்த பல்லவர்களின் படைத்தளபதியான பரஞ்சோதியால் கொண்டுவரப்பட்டது.
# தமிழக சிவன் கோயில்களின் சிற்பவியல்

## முக்கிய தெய்வங்கள்

### முருகன்

**முருகன்**, கார்த்திகேயன், கந்தன், சுப்ரமணியர் என்றெல்லாம் தென்னிந்தியாவில் அழைக்கப்படுகிறார். அவரை *தமிழ்க்கடவுள்* என்றும் கூறுவர். அவர் தமிழர்களுக்கும், தமிழ்நாட்டுக்குமான முக்கியமான கடவுளாகக் கருதப்படுகிறார். பிற தெய்வங்களுக்கு உள்ளதுபோலவே இவருக்கும் செந்தில், சரவணன், கார்த்திகையின் மகன் என்று குறிக்கும் வகையில் கார்த்திகேயன், ஆறு முகங்களைக் கொண்டவர் என்பதைக் குறிக்கும் ஆறுமுகம், சண்முகம், குழந்தை அல்லது மகனைக் குறிக்கும் குமரன், கந்தன் போன்ற பல பெயர்கள் உண்டு.  
சுப்ரமண்யர், வேலன், சாமிநாதன் என்ற பெயர்களும் அவருக்கு உண்டு கி.மு.3ஆம் நூற்றாண்டிற்கும் கி.பி.5ஆம் நூற்றாண்டிற்கும் இடைப்பட்ட காலத்தில் தோன்றிய பழந்தமிழ் இலக்கியமான தொல்காப்பியத்தில் என்றும் இளமையான, நீல நிற மயிலில் அமர்ந்துள்ள, தமிழர்களின் அபிமான கடவுள் என்று குறிப்பிடுகிறது. சங்க இலக்கியம் ஐவகை நிலங்களைக் குறிப்பிடுகிறது. சங்க காலப்புலவரான நக்கீரரால் இயற்றப்பெற்ற திருமுருகாற்றுப்படையில் (கி.பி.400-450) குறிஞ்சி நிலத்தலைவனாக முருகன் சுட்டப்பெறுகிறார். திருமுருகாற்றுப்படை, மூன்றாம் சங்க காலத்தில் தோன்றிய பத்துப்பாட்டின் ஒரு பிரிவாகும். கி.பி.6ஆம் நூற்றாண்டில் மறைய ஆரம்பித்த கந்த வழிபாடு கி.பி.7ஆம் நூற்றாண்டின் பிற்பகுதியில், பல்லவர் காலத்தில் பரவ ஆரம்பித்தது. இதற்குச் சான்றாக பல்லவர் காலத்திய சோமாஸ்கந்தர் சிற்பங்களைக் கூறலாம்.
# தமிழக சிவன் கோயில்களின் சிற்பவியல்

## பிற சிற்பங்கள்

சிவபெருமானை *லிங்கம்*, *லிங்கோத்பவர்*, *சந்திரசேகரர்*, *சோமாஸ்கந்தர்*, *பைரவர்*, *வீரபத்திரர்*, *நடராஜர்*, *தட்சிணாமூர்த்தி* ஆகிய ஒன்பது வடிவங்களில் வணங்குகின்றனர். .
# தமிழக சிவன் கோயில்களின் சிற்பவியல்

## பிற சிற்பங்கள்

### இலிங்கோத்பவர்

**லிங்கோத்பவர்** பற்றிய குறிப்புகள், சிவனின் வடிவமாக, தூண் மற்றும் லிங்க வடிவின் இணைப்பாக, பல புராணங்களில் காணப்படுகின்றன. தூணில் இருக்கின்ற கடவுள், பின்னர் லிங்கத்திலிருந்து வெளிவருகின்ற சிவன் என்ற நோக்கில் காணப்பட்டார்.
# தமிழக சிவன் கோயில்களின் சிற்பவியல்

## பிற சிற்பங்கள்

### நடராசர்

**நடராசர்**, நடனத்தின் ராஜா ஆவார். அவரைக் கூத்தன் என்பர். சிவபெருமான் களைப்புற்ற உலகை அழித்து, புதிய பூவுலகைப் படைக்கும் தொழிலை பிரம்மா மேற்கொள்வதற்காக கூத்தனாக நடனமாடினார். தமிழ் மரபின் ஒரு கூறாக சோழர்களின் செப்புத்திருமேனிகளிலும் சிற்பங்களிலும் சிவன் நடராஜராகக் கொண்டமைந்த சிற்பமே காணப்படுகிறது. தில்லை எனப்படும் சிதம்பரத்தில் சிவபெருமான் ஆடும் நடனம் சிவனை நடராஜராகச் சித்தரிப்பதாகும். அவர், சபையில் ஆடும் ஈசன் என்று குறிக்கும் வகையில் சபேசன் என்றும் அழைக்கப்படுகிறார். இவ்வடிவமானது தென்னிந்தியாவில் உள்ள பல சிவன் கோயில்களில் காணப்படுவதோடு, சிதம்பரத்தில் முக்கியக்கடவுளாகக் கருதப்பெறுகிறது.
பொதுவாக செம்பு உலோகத்தினால் செதுக்கப்படுகின்ற இச்சிற்பத்தில் சிவன் நடமாடும் கோலத்தில் இருப்பார். தீப்பிழம்போடு இருக்கும் அச்சிற்பத்தில் அவர் தன் இடது காலைத் தூக்கிய நிலையில் (சில சமயங்களில் வலது காலைத் தூக்கிய நிலையில்) அறியாமை என்ற முயலகன் மீது நின்று நடனமாடிய நிலையில் தோன்றுவார்.
# தமிழக சிவன் கோயில்களின் சிற்பவியல்

## பிற சிற்பங்கள்

### தட்சிணாமூர்த்தி

**தட்சிணாமூர்த்தி** அல்லது *ஞான தட்சிணாமூர்த்தி*' என்பவர் சிவன் குரு நிலையில் காணப்படுகின்ற அம்சமாகும். விழிப்புணர்வு, புரிதல், அறிவு போன்ற அனைத்தும் அறிந்தவர் என்ற நிலையில் அவர் கருதப்படுகிறார். இச்சிற்பமானது சிவனை ஒரு யோக, இசை, மற்றும் அறிவின் ஆசிரியராக இருந்து சாத்திரங்களை சீடர்களுக்கு விளக்கும்முகத்தான் அமைந்துள்ளது. அவர் அறிவின் கடவுளாகவும். தியானத்தை உணர்த்துபவராகவும் வழிபடப்படுகிறார். சிவனின் இவ்வகையான உருவ வழிபாடு இந்தியாவின் தென் மாநிலங்களில், குறிப்பாக தமிழகத்தில் பிரபலமானதாகும். *தட்சிணா* என்பது தென் திசையைக் குறிக்கும் நிலையில் இந்த சிற்பமானது பெரும்பாலும் தென் திசையை நோக்கியே, கருவறை கோஷ்டத்தில் காணப்படும்.
# தமிழக சிவன் கோயில்களின் சிற்பவியல்

## பிற சிற்பங்கள்

### சோமாஸ்கந்தர்

**சோமாஸ்கந்தர்** என்ற சொல்லானது சிவன் பார்வதியுடனும், குழந்தை ‘கந்தனுடன் (முருகன்) இருப்பதைக் குறிக்கும். இச்சிற்பத்தில் சிவன் தன் துணைவரான பார்வதியுடனும், குழந்தையான கந்தனுடனும் அமர்ந்த நிலையில் காணப்படுவார். பெயர் சமஸ்கிருதமாக இருந்தால்கூட, கருத்தானது தமிழை அடிப்படையாகக் கொண்டாகும். வட இந்தியக் கோயில்களில் சோமாஸ்கந்தர் சிற்பங்களைக் காணமுடியாது. திருவாரூரிலுள்ள கோயிலில் மூலவராக சோமாஸ்கந்தர், தியாகராஜர் என்ற பெயரில் உள்ளார். சோழர் கால வளர்ச்சி வடிவமான, நடராஜரைப் போலன்றி, சோமாஸ்கந்தர் சிற்பம் சோழர் காலத்திற்கு முன்பாக பல்லவர் காலத்திலேயே இருந்து வந்துள்ளது. சோமாஸ்கந்தர் சிற்ப வளர்ச்சிக்கூறானது பல்லவர் காலத்தில் கி.பி.7ஆம் நூற்றாண்டில் தொடங்கியுள்ளதை பல்லவர் காலக் கோயில்களின் கருவறை வாயில்களின் அருகேக் காண முடியும். காஞ்சிபுரம் கைலாசநாதர் கோயில் உள்ளிட்ட பல கோயில்களில் அவ்வகையான 40 சிற்பங்கள் காணப்படுகின்றன. பெரும்பாலானவை ராஜசிம்ம பல்லவன் (கி.பி.700-728), மகேந்திர பல்லவன் (கி.பி.580-630), நரசிம்ம பல்லவன் (கி.பி.630-668) மற்றும் பரமேஸ்வர பல்லவன் (கி.பி.670-700 A.D) ஆகியோரின் காலத்தில் அமைக்கப்பட்டவையாகும். பல்லவர் காலத்தில் லிங்கத்திருமேனிக்குப் பதிலாக சோமாஸ்கந்தர் சிற்பம், யுனெஸ்கோ அங்கீகரித்த உலகப் பாரம்பரியக்களங்களில் ஒன்றான மகாபலிபுரம் கோயில் உள்ளிட்ட பல கோயில்களில் முக்கியமான இடத்தைப் பெற்றது. இருந்தாலும் சோமாஸ்கந்தர் வழிபாடு பிரபலமாகவில்லை. துணைச்சன்னதிகளிலேயே சோமாஸ்கந்தரைக் காணமுடிந்தது. சங்க இலக்கியங்களிலோ, கி.பி.7ஆம் நூற்றாண்டைச் சேர்ந்த தேவாரத்திலோ சோமாஸ்கந்தரைப் பற்றிய குறிப்பு காணப்படவில்லை. தமிழகத்திலுள்ள சிவன் கோயில்களில் கையில் மழுவுடன் உள்ள சண்டீஸ்வரர் சிற்பத்தை கருவறையைச் சுற்றி அமைந்துள்ள முதல் பிரகாரத்தில் காணமுடியும்.
# தமிழக சிவன் கோயில்களின் சிற்பவியல்

## பிற சிற்பங்கள்

### பைரவர்

**பைரவர்**, பார்ப்பதற்கு பயங்கரமானவர்.), ராஜஸ்தானில் சில இடங்களில் பைரோ, பைரோன், பைரோட்யா, பேருஜி என்றவாறு அழைக்கப்படுகிறார். அதற்கு அழிவினை உணர்த்துகின்ற சிவனோடு தொடர்புடையவர் என்று பொருளாகும். உடலில் நெளிந்த பாம்புகளை காதணிகளாகவும், கழுத்தணியாகவும், இடையணியாகவும், புரிநூலாகவும் கொண்டவர். புலித்தோலையும், மனித எலும்புகளையும் ஆடையாக அணிந்தவர். பைரவரின் வாகனம் நாய் ஆகும். பைரவரை வைரவர் என்றும் அழைப்பர். அவர் எண்திசைகளிலிருந்து பக்தரைக் காக்கின்ற கிராமத்தெய்வமாகவும், நாட்டுப்புறத் தெய்வமாகவும் அறியப்படுகிறார். சோழர் காலத்தில் பைரவரை பிட்சாடனர் என்று கூறினர். பெரும்பாலான சோழர் கோயில்களில் அவரது சிற்பங்களைக் காணமுடியும்.
# தமிழக சிவன் கோயில்களின் சிற்பவியல்

## பிற சிற்பங்கள்

### நவக்கிரகம்

**கிரகம்** பூமித்தாயின் மடியில் வாழ்பவர்கள்மீது ஒருவிதமான தாக்கத்தை ஏற்படுத்துவதாகும். இந்து ஜோதிடத்தில் நவக்கிரகங்கள் முக்கியமான இடத்தைப் பெறுகின்றன. அனைத்து ஒன்பது கிரகங்களும் ராசி மண்டலத்தில் உள்ள நட்சத்திரங்களின் பின்னணியில் ஒன்றோடொன்று தொடர்புடையன. அவற்றுள் சூரியன், சந்திரன், செவ்வாய், புதன், வியாழன், வெள்ளி, சனி, இராகு, கேது ஆகிய கோள்கள் அடங்கும்:
இந்து மரபுப்படி நவக்கிரகங்கள் ஒரு சதுரத்தில் அமைந்துள்ளன. நடுவில் சூரியன் உள்ளது. சூரியனைச் சுற்றி பிற ஒன்றையொன்று நேருக்கு நேர் அமையவில்லை என்பது குறிப்பிடத்தக்கது. தென்னிந்தியாவில் அனைத்து முக்கிய சிவன் கோயில்களிலும் இவற்றைக் காணலாம். இவை பெரும்பாலும் தனிச் சன்னதியில், குறிப்பாக சுமார் மூன்று அடி உயரமுள்ள மேடையில், கருவறையின் வடகிழக்கில் அமைக்கப்பட்டிருக்கும். இவற்றை அமைப்பதில் ஆகம பிரதிஷ்டை, வைதீக பிரதிஷ்டை என இரு வகை உண்டு. ஆகம பிரதிஷ்டையில் சூரியன் நடுவிலும், சந்திரன் சூரியனுக்கு கிழக்கிலும், புதன் தெற்கிலும், பிரஹஸ்பதி மேற்கிலும், சுக்ரன் வடக்கிலும், மங்கலம் தென்கிழக்கிலும், சனி தென் மேற்கிலும், ராகு வட கிழக்கிலும், கேது வட மேற்கிலும் காணப்படும். சூரியனார் கோயில், திருவிடைமருதூர், திருவையாறு மற்றும் திருச்சிராப்பள்ளியிலுள்ள கோயில்களில் இம்முறை காணப்படுகிறது. வைதீக பிரதிஷ்டையில் சூரியன் நடுவிலும், சுக்கிரன் சூரியனுக்கு கிழக்கிலும், மங்கலம் தெற்கிலும், சனி மேற்கிலும், பிரஹஸ்பதி வடக்கிலும், சந்திரன் தென்கிழக்கிலும், ராகு தென் மேற்கிலும், கேது வட கிழக்கிலும், புதன் வட கிழக்கிலும் காணப்படும்.,
# தமிழக சிவன் கோயில்களின் சிற்பவியல்

## பிற சிற்பங்கள்

### துர்க்கை

**துர்க்கை** என்றால் அணுகமுடியாதவர் வெல்ல முடியாதவர் அல்லது எத்தகு சோதனையிலிருந்தும் மீட்பவர் என்று பொருளாகும். அவர் 18 கைகளுடன், சிங்கம் அல்லது புலியினை ஓட்டியபடி, ஆயுதங்களையும், தாமரைப்பூவையும் கொண்டிருக்கிறார். அவருடைய முகத்தில் தியான நிலையிலான புன்னகையைக் காணலாம். அவர் கைகள் சைகைகளை வெளிப்படுத்துவனவாக உள்ளன. சமஸ்கிருதத்தில் (துர்கா) துர் என்பதற்கு கடினமாக என்றும், கா என்பதற்கு வா அல்லது போ என்றும் பொருளாகும். தன் காலின்கீழ் உள்ள எருமை அரக்கனைக் கொன்ற நிலையில் அவருடைய சிற்பம் உள்ளது. பொதுவாக இச்சிற்பம் வடக்கு திசையை நோக்கிய நிலையில் கருவறை கோஷ்டத்தில் காணப்படும். தமிழ்நாட்டுச் சிவன் கோயில்களில் துர்க்கை வெட்டப்பட்ட எருமைத்தலையின்மீது நின்ற நிலையில் காணப்படுவார். சில இடங்களில் சிங்கத்தோடும் இருக்கிறார்.
# தமிழக சிவன் கோயில்களின் சிற்பவியல்

## பிற சிற்பங்கள்

### சப்தமாதர்

**சப்தமாதர்** என்போர் ஏழு இந்துப் பெண் தெய்வங்களைக் கொண்ட தொகுப்பாகும். அவர்கள் சப்தமாத்ரிகாக்கள் என்றும் அழைக்கப்படுவர். அவர்கள் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி "seven mothers"): வட இந்தியக் கோயில்களை ஒப்புநோக்கும்போது தமிழ்நாட்டுக் கோயில்களில் சப்தமாதர்களை நடனக் கோலத்தில் அரிதாகவே காணமுடியும். சைவக்கோயில்கள் என்ற நிலையில் பலி பீடத்தில் பூக்களும், வடித்த சாதமும் படைக்கப்படும். தென்னிந்தியாவில் பெரும்பாலான சிவன் கோயில்களில் ஒவ்வொரு திசையிலும் ஒவ்வொன்றைக் காணலாம். சில கோயில்களில் எண்திசையிலும் எட்டு காணப்படும். பலிபீடம் பொதுவாக உயர்ந்த நிலையிலுள்ள மேடையில் காணப்படும். தாமரைப்பீட இதழ்களைக் கொண்டும் அவை அமைக்கப்பட்டிருக்கும். தாமரைப்பீட வடிவமானது வளமையைக் குறிப்பதால் அதனை பத்ர லிங்கம் அல்லது வளமை லிங்கம் என்றும் அழைப்பர்.
*கொடி மரம்* என்பதானது துவஜஸ்தம் எனப்படுகிறது. ஆகம அடிப்படையில் அமைந்த கோயிலில் கோபுரத்தை அடுத்து வாகனத்திற்கு முன்னால் கோள வடிவில் காணப்படும். உச்சியில் சிவன், நடுவில் விஷ்ணு, கீழ் அரைப்பகுதி பிரம்மாவைக் குறிக்கும் வகையில் மூன்று பகுதிகளைக் கொண்டு அமைந்துள்ளது.
# தமிழக சிவன் கோயில்களின் சிற்பவியல்

## பிற சிற்பங்கள்

### நந்தி

சிவன் கோயிலில் முக்கியமான அம்சமாக ஒவ்வொரு தெய்வத்திற்குமான வாகனம் உள்ளது. சிவனுக்கு நந்தி, பார்வதிக்கு சிங்கம், முருகனுக்கு மயில், விநாயகருக்கு மூஞ்சுறு என்ற வகையில் அவை உள்ளன. நந்தி சிவனின் வாகனமாகக் கருதப்படுவதோடு இந்து புராணங்களில் சிவன் மற்றும் பார்வதிக்கு வாயிற்காவலாகவும் நந்தி உள்ளது. சிவன் மற்றும் பார்வதியைக் கொண்ட கோயில்களில் அமர்ந்த நிலையிலான, மூலவர் சன்னதியைப் பார்த்த நிலையில், கல் நந்தி சிற்பத்தைக் காணலாம். நந்திக்காகவே பல கோயில்கள் உள்ளன.  
நந்தி என்ற பெயரை காளைக்குப் பயன்படுத்துதல் என்பது அண்மைக்காலமாக நடைபெறுவதாக கௌரீஸ்வர் பட்டாச்சார்யா நந்தியும் ரிஷபமும் என்ற கட்டுரையில் ஆவணப்படுத்தியுள்ளார்.
# தமிழக சிவன் கோயில்களின் சிற்பவியல்

## பிற சிற்பங்கள்

### நாயன்மார்கள்

தமிழ்நாட்டிலுள்ள சில பெரிய சிவன் கோயில்களில் அறுபத்துமூவர் என்றழைக்கப்படுகின்ற 63 சைவ நாயன்மார்களுக்கும் தனி சன்னதி உள்ளது. இவர்கள் கி.பி.6 முதல் கி.பி.9 வரையிலான நூற்றாண்டைச் சேர்ந்தவர்கள். சில சிறிய கோயில்களில் இவர்களில் முக்கியமானவர்களாகக் கருதப்படுகின்ற அப்பர், ஞானசம்பந்தர், சுந்தரர், மாணிக்கவாசகருக்கான சிற்பங்கள் உள்ளன. பாடல் பெற்ற தலங்கள் 275 சிவன் கோயில்களில் முக்கியமானவையாகக் கருதப்படுகின்றன. அவை கி.பி. 6 முதல் கி.பி.9 வரையிலான நூற்றாண்டைச் சேர்ந்த நாயன்மார்களால் பாடப்பட்ட தேவாரத்தில் போற்றப்படுகின்றன. அவ்வாறே வைப்புத்தலங்கள் என்பன ஆங்காங்கே தேவாரப் பாடல்களில் குறிப்பிடப்படுகின்ற தலங்களாகும். ஒவ்வொரு நாயன்மாரும் ஒவ்வொரு குறியீட்டுடன் காணப்படுவர். ஒவ்வொரு சிற்பத்தலைமுறையைச் சார்ந்தவர்களும் அவ்வாறே அச்சிற்பங்களை வடித்துள்ளனர்.
# தமிழக சிவன் கோயில்களின் சிற்பவியல்

## பிற சிற்பங்கள்

### உற்சவ மேனிகள்

ஒவ்வொரு மூலவருக்கும் உற்சவர் உண்டு. இந்த உற்சவர் சிற்பங்கள் பெரும்பாலும் செம்பினால் செய்யப்பட்டு, அந்தந்த உரிய சன்னதிகளில் பாதுகாக்கப்பட்டிருக்கும். *பஞ்சலோகம்* ஐந்து உலோகங்களைக் கொண்டமைந்ததாகும். இந்துக் கோயில் தெய்வங்களின் உருவங்கள் பஞ்சலோகத்தில் செதுக்கப்படுகின்றன. சோழர் காலத்தில் ஆரம்பிக்கப்பட்ட இந்த சிற்ப வடிவமைப்பு முறையானது கி.பி.7ஆம் நூற்றாண்டில் தொடர்ந்து இன்றைய நவீன காலம்வரை நீடிக்கிறது. விழாக்களின்போது உற்சவ மேனிகள் கோயிலைவிட்டு வெளியே ஊர்வலமாக எடுத்துவரப்படுகிறது.
# தமிழக சிவன் கோயில்களின் சிற்பவியல்

## பிற சிற்பங்கள்

### கிராமத் தெய்வங்கள்

கிராமத் தெய்வங்கள் சைவக்கோயில்களின் அங்கமல்ல. அவை சிவன் கோயிலின் வெளியிலோ, கிராமங்களில் சிவன் கோயிலின் வெளியிலோ அமைந்துள்ளன. பெரும்பாலான ஆண் தெய்வங்கள் சிவனின் வடிவங்களாகக் கருதப்படுவதோடு, காக்கும் தெய்வங்களாகவும் கருதப்படுகின்றன.  
- ஐயனார் தமிழகத்தில் பெரும்பாலும் காக்கும் தெய்வமாக தமிழ்நாட்டிலும், இலங்கையிலும் வழிபடப்படுகிறார். ஐயனார்-சாஸ்தா தொடர்பான ஆரம்பகாலக் குறிப்புகள் தமிழகத்தில் ஆற்காடு மாவட்டத்தில் காணப்பட்ட இரண்டோ அதற்கு மேற்பட்டோ அமைந்த நடுகற்களாகும். கி.மு.3ஆம் நூற்றாண்டைச் சேர்ந்த இந்நடுகற்களில் அயனப்பா, சாத்தனுக்கான சன்னதி என்ற பொருள்படும்படியான குறிப்புகள் உள்ளன. இதைத்தொடர்ந்து திருச்சி அருகே உறையூரில் கி.மு.4ஆம் நூற்றாண்டைச் சேர்ந்த மற்றொரு கல்வெட்டினையும் காணமுடியும். ஐயனார்-சாத்தன் தொடர்பான இலக்கியச் சான்றுகளை கி.பி.4-5ஆம் நூற்றாண்டைச் சேர்ந்த சிலப்பதிகாரத்தில் காணலாம். சோழர் காலம்தொட்டு (கி.பி.9ஆம் நூற்றாண்டு) ஐயனார்-சாஸ்தா வழிபாடு அதிகமானது.
- மதுரை வீரன், தென் தமிழ்நாட்டில் பிரபலமாகக் காணப்படுகின்ற மதுரையைச் சேர்ந்த போர் வீரனைக் குறிக்கும். தென் தமிழ்நாட்டில் அமைந்துள்ள நகரான மதுரையைக் குறிக்கின்ற, அதனைக் காப்பவனாக இத்தெய்வத்தைக் கூறுகின்றனர்.
- முனீஸ்வரன் ஓர் இந்துக் கடவுள் ஆவார். முனி என்பது முனிவரையும் ஈஸ்வரன் என்பது சிவனையும் குறிப்பனவாகும். சிவனின் வடிவமாக அவர் குறிப்பிடப்பட்டாலும் அது தொடர்பான சான்றுகளைக் காணமுடியவில்லை. பெரும்பாலான சைவக்குடும்பங்களில் அவரை குடும்பத் தெய்வமாக வழிபடுகின்றனர்.
- கருப்புசாமி, என்றும் பிற பெயர்களிலும் அழைக்கப்படுகின்ற இததெய்வம் தென்னிந்தியாவில் காணப்படுகின்ற சில சமூகக் குழுக்களாலும், கேரளாவின் சில பகுதிகளிலும் அவர் ஐயனாரின் 21 நாட்டுப்புறத் துணை தெய்வங்களில் ஒருவராக இருப்பதால் தமிழர்களின் காவல் தெய்வமாகக் கருதப்படுகிறார்.
- சுடலை மாடன் அல்லது மாடன் தென்னிந்தியாவில் குறிப்பாக தமிழகத்தில் வழிபடப்படுகின்ற வட்டார ஆண் தெய்வமாகும். சிவன்-பார்வதியின் மகனாக அவர் கருதப்படுகிறார். ஐயனாரைப் போலவே, தமிழகத்தின் சில இனத்தவரிடையோ கிராமங்களிலோ காணப்படுகின்ற முன்னோர்களின் காக்கும் ஆத்மாவாகக் கருதப்படுகிறார்.
# கார்பனைல் சல்பைடு

| ImageName = கார்பனைல் சல்பைடு
| ImageFile1 = Carbonyl-sulfide-3D-vdW.png  
| ImageName1 = Space-filling 3D model of carbonyl sulfide
| IUPACName = கார்பனைல் சல்பைடு
ஆக்சிடோசல்பிடோகார்பன்.  
அமினோ அமிலங்களிலிருந்து பெப்டைடுகள் உருவாகும் வினையில் இது வினையூக்கியாகச் செயல்படுகிறது. மில்லர்-யுரே சோதனையின் நீட்சியாக இவ்வினை கருதப்படுகிறது, மேலும் உயினத் தோற்றத்தில் கார்பனைல் சல்பைடு முக்கியமான பங்கு வகித்திருப்பதாகவும் பரிந்துரைக்கப்படுகிறது.
# கார்பனைல் சல்பைடு

## தோற்றம்

கார்பனைல் சல்பைடு பில்லியனுக்கு 0.5 ± 0.05 பகுதிகள் என்ற அளவில் வளிமண்டலத்தில் இயற்கையாகவே இருக்கும் கந்தகச் சேர்மம் ஆகும். ஏனெனில் பெருங்கடல்கள், எரிமலைகள் மற்றும் ஆழ்கடல் துவாரங்களில் இருந்து இது வளிமண்டலத்தில் வெளியேற்றப்படுகிறது. எனவே, உலகளாவிய கந்தகச் சுழற்சியில் இது ஒரு குறிப்பிடத்தக்க சேர்மம் ஆகும். அண்டார்டிகா பனிக்கட்டிகள் மற்றும் பனிப்பாறைகளுக்கு மேலே பனியில் சிக்கியுள்ள காற்றிலிருந்து எடுக்கப்பட்ட அளவீடுகள் 1640 முதல் இன்று வரையான OCS செறிவுகளின் விரிவான வரைபடத்தை வழங்கியுள்ளன. அண்டார்டிகா பனிக்கட்டிகள் மற்றும் பனிப்பாறைகளுக்கு மேலே பனியில் சிக்கியுள்ள காற்றிலிருந்து எடுக்கப்பட்ட அளவீடுகள் 1640 முதல் இன்று வரையான OCS செறிவுகளின் விரிவான வரைபடத்தை வழங்கியுள்ளன. இந்த அளவீடுகள் வளிமண்டலத்திற்கு இவ்வாயுவுடன் தொடர்புடைய மானுடவியல் மற்றும் மானுடவியல் அல்லாத மூலங்களின் ஒப்பீட்டு முக்கியத்துவத்தைப் புரிந்துகொள்ள அனுமதிக்கின்றன.  
அடுக்கு மண்டல சல்பேட்டு அடுக்கிற்கு கடத்தப்படும் சிறிதளவு கார்பனைல் சல்பைடு கந்தக அமிலமாக ஆக்சிசனேற்றப்படுகிறது. இககந்தக அமிலம் அங்கு துகள்களாக உருவாகிறது. ஒளிச்சிதறல் காரணமாக ஆற்றல் சமநிலையை பாதிக்கப்படுகிறது. எரிமலை செயல்பாட்டிலிருந்து வரும் கந்தக டை ஆக்சைடு குறிப்பிடத்தக்க அளவாக இருப்பினும் கார்பனைல் சல்பைடின் நீண்ட வளிமண்டல வாழ்நாள் இதை அடுக்கு மண்டல சல்பேட்டிற்கான முக்கிய ஆதாரமாக மாற்றுகிறது. நிலப்பரப்பு தாவரங்களின் ஒளிச்சேர்க்கை செயற்பாட்டின்யின் போது கார்பன் டை ஆக்சைடு எடுக்கப்படுதல், தொடர்புடைய கடல் நொதிகளால் நிகழும் கடல் நீரின் நீராற்பகுப்பு போன்ற செயல்பாடுகள் மூலமாக கார்பனைல் சல்பைடு வளிமண்டலத்திலிருந்து அகற்றப்படுகிறது Loss processes, such as these, limit the persistence (or lifetime) of a molecule of COS in the atmosphere to a few years.. இது போன்ற இழப்பு செயல்முறைகள் வளிமண்டலத்தில் COS மூலக்கூறின் நிலைத்தன்மையை அல்லது வாழ்நாளை ஒரு சில ஆண்டுகள் என்ற நிலைக்கு கட்டுப்படுத்துகின்றன.  
ஒரு வேதியியல் இடைநிலையாகவும் கார்பன் டைசல்பைடு உற்பத்தியின் உடன் விளைபொருளாகவும் இருப்பதே கார்பனைல் சல்பைடு தயாரிப்பின் மிகப்பெரிய முதன்மை பயன்பாடு ஆகும். இருப்பினும், இது வாகனங்கள் மற்றும் அவற்றின் இரப்பர் சக்கரங்கள் ஆகியவற்றிலிருந்தும், நிலக்கரி எரிப்பு மின் உற்பத்தி நிலையங்கள், கற்கரி அடுப்புகள், உயிரி எரிப்பு, மீன் பதப்படுத்துதல், குப்பை மற்றும் நெகிழி எரிப்பு, பெட்ரோலிய உற்பத்தி மற்றும் செயற்கை இழைகள், மாவுப்பொருள் மற்றும் ரப்பர் உற்பத்தி போன்ற செயற்பாடுகளில் வெளியிடப்படுகிறது. கார்பனைல் சல்பைடு உலகளவில் சராசரியாக மொத்தம் ஆண்டுக்கு 3 மில்லியன் டன் உற்பத்தியாகிறது என மதிப்பிடப்பட்டுள்ளது. இதில் மூன்றில் ஒரு பங்கிற்கும் குறைவானது மனித செயல்பாடுகளுடன் தொடர்புடையது ஆகும். மேலும் இது தொகுப்பு வாயுவில் குறிப்பிடத்தக்க அளவு கந்தகம் கொண்ட அசுத்தமாகும்.  
பாலாடைக்கட்டி மற்றும் முன்னதாக தயாரிக்கப்படும் முட்டைக்கோசு குடும்பத்தின் காய்கறிகள் போன்ற உணவுப் பொருட்களில் கார்பனைல் சல்பைடு உள்ளது. மேலும் இது சுவடு அளவில் இயற்கையாகவே தானியங்கள் மற்றும் விதைகளில் 0.05–0.1 மிகி • கிலோ கிராம் - 1 வரம்பில் இடம்பெற்றுள்ளது.  
கார்பனைல் சல்பைடு விண்மீன் ஊடகத்தில் (விண்மீன் விண்வெளியில் உள்ள மூலக்கூறுகளின் பட்டியலையும் காண்க), 67 பி என்ற வால்விண்மீன் மற்றும் வெள்ளியின் வளிமண்டலத்திலும் காணப்படுகிறது. இங்கு COS சேர்மத்தை கரிமச்சேர்ம்மற்ற முறையில் உற்பத்தி செய்வதில் சிரமம் இருப்பதால் உயிரினம் வாழ்வதற்குரிய சாத்தியத்தை இதுவொரு குறிகாட்டியாகக் குறிப்பிடுகிறது .
# தேவராட்டம் (2019 திரைப்படம்)

**தேவராட்டம்** இயக்குநர் எம். முத்தையா எழுதி இயக்கிய 2019 இந்திய தமிழ் அதிரடி நாடக படம் ஆகும். இப்படத்தை கே. இ. ஞானவேல் ராஜா தயாரிப்பில் வெளிவந்த படம். இப்படத்தில் கவுதம் கார்த்திக் மற்றும் மஞ்சிமா மோகன் ஆகியோர் முக்கிய கதாபாத்திரங்களில் நடித்துள்ளனர், வினோதினி வைத்தியநாதன், சூரி, மற்றும் FEFSI விஜயன் ஆகியோர் துணை வேடங்களில் நடித்துள்ளனர். இப்படத்திற்கு இசை அமைப்பாளர் நிவாஸ் கே.பிரசன்னா இசை அமைத்தார். இந்த படம் 1 மே 2019 அன்று வெளியிடப்பட்டது. இது கலவையான விமர்சனங்களைப் பெற்றது. எனினும் பாக்ஸ் ஆபிஸில் வசூல் ரீதியாக நல்ல வெற்றியைப் பெற்றது.
# தேவராட்டம் (2019 திரைப்படம்)

## கதை

வெற்றி (கவுதம் கார்த்திக்) ஆறு சகோதரிகள் மற்றும் அவர்களது கணவர்களுடன் ஒரு கூட்டு குடும்பத்தில் வசிக்கிறார். அவரை அவரது அக்கா பேச்சி (வினோதினி வைத்தியநாதன்) வளர்த்து வருகிறார், மேலும் அவர்களது உறவு ஒரு தாய் மற்றும் மகனைப் போன்ற உறவாகவே உள்ளது.  
வெற்றிக்கு கோபம் ஓர் பிரச்சினையாகவே உள்ளது மற்றும் இதனால் அவர் தேவையற்ற சண்டைகளில் சிக்குவது வழக்கம். ஆனால் குடும்பத்தில் எல்லோரும் அவரை நேசிக்கிறார்கள், ஏனெனில் அவர் அவர்களது குடும்பத்தில் முதல் வக்கீல் ஆவார். இருப்பினும், பாலியல் குற்றவாளியான அவரது நண்பரை (கார்த்திக் குமார்) கொலை செய்யும் போது விரைவில் அவர் சட்டத்தை தனது கையில் எடுத்துக்கொள்கிறார். கொலை செய்யப்பட்டவர் மதுரையின் பயங்கரமான குண்டரான கொடும்பவி கணேசனின் (FEFSI விஜயன்) மகன் ஆவார். கணேசன் பழிவாங்குவதாக சத்தியம் செய்து, வெற்றி எப்படி தனது மகனை மதுரை வீதிகளில் பகல் நேரத்தில் கொலை செய்தாரோ அதை போலவே கொலை செய்வதாக உறுதியளித்தார். இருப்பினும், கணேசன் அதற்கு பதிலாக பேச்சியையும் அவரது கணவரையும் (போஸ் வெங்கட்) கொல்கிறார். இறந்த உறவினர்களின் இறுதிச் சடங்கிற்கு முன்பு கனேசனை பழிவாங்கும் விதமாக, வெற்றி, கணேசனைக் கொன்று, துண்டிக்கப்பட்ட தலையை வீட்டிலுள்ள குளிர்சாதன பெட்டியின் உள்ளே வைக்கிறார்.
# தேவராட்டம் (2019 திரைப்படம்)

## இசை

இப்படத்தில் வெளிவந்த பாடல்கள்:
- மதுரா பள பளக்குது
- பசம்புக்கலி
- எங்கா அட்டம்
- அழகரு வாராரு
- லேசா லேசா
- ஆத்தா தொட்டில்
- உலகம் உன்ன விட்டு
# தேவராட்டம் (2019 திரைப்படம்)

## கதாப்பாத்திரங்கள்

கவுதம் கார்த்திக் - வெற்றி  
மஞ்சிமா மோகன் - மது  
பரோட்டா சூரி - வெற்றியின் நான்காவது மைத்துனர்  
FEFSI விஜயன் - கொடும்பாவி கனேசன்  
வினோதனி வைத்தியநாதன் - பேச்சி, வெற்றியின் முதல் சகோதரி  
போஸ் வெங்கட் - வெற்றியின் முதலாவது மைத்துனர்  
சரவண சக்தி - வெற்றியின் இரண்டாவது மைத்துனர்  
ஆறு பாலா - வெற்றியின் மூன்றாவது மைத்துனர்  
விஜயகுமார் - வெற்றியின் ஐந்தாவது மைத்துனர்  
முனீஷ் ராஜா - வெற்றியின் ஆறாவது மைத்துனர்  
அகல்யா வெங்கடேசன் - வெற்றியின் சகோதரி  
சென்பகம் - வெற்றியின் சகோதரி  
சிந்து - வெற்றியின் சகோதரி  
சரண்யா- வெற்றியின் சகோதரி  
அகிலா - வெற்றியின் சகோதரி  
வேலா ராம மூர்த்தி - கல்யாணி தேவர், வெற்றியின் தந்தை  
ஜி. ஞான சம்பந்தம் - போஜராஜன்  
சந்துரு சுஜன் - தெய்வம், கனேசனின் மகன்  
வீரன் செல்வராஜன் - வீரன்  
ஹலோ கந்தசாமி - வனிதாவின் தந்தை  
ரகு ஆதித்யா - முண்ணா
# தேவராட்டம் (2019 திரைப்படம்)

## வெளியீடு மற்றும் விமர்சனம்

இந்த திரைப்படம் வசூல் ரீதியாக ஒரு நல்ல துவக்கத்தைப் பெற்றது. ஆனால் வன்முறை மற்றும் ஆண் பேரினவாதத்தை மகிமைப்படுத்தும் வகையில் அமைந்திருந்ததால் விமர்சகர்கள் மற்றும் பார்வையாளர்களால் கடுமையாக விமர்சிக்கப்பட்டது.
# துருக்கிய-மங்கோலிய கலாச்சாரம்

**துருக்கிய-மங்கோலியம்** அல்லது **துருக்கிய-மங்கோலிய கலாச்சாரம்** என்பது ஆசியாவில் 14ம் நூற்றாண்டின் போது தங்க நாடோடிக் கூட்டம் மற்றும் சகதை கானேடு ஆகிய அரசுகளின் ஆளும் வர்க்கத்தினர் இடையே வளர்ந்த இன கலாச்சார தொகுப்பு ஆகும்.  
இந்த கானேடுகளின் ஆட்சி செய்த மங்கோலிய ஆளும் வர்க்கத்தினர் அவர்கள் வென்று ஆட்சி செய்த துருக்கிய மக்களுடன் இறுதியாக ஒன்றினர். இவ்வாறாக அவர்கள் *துருக்கிய-மங்கோலியர்* என்று அழைக்கப்பட்டனர். இந்த ஆளும் வர்க்கத்தினர் படிப்படியாக இஸ்லாம் மதம் (முந்தைய மதங்களான தெங்கிரி மதம் போன்றவற்றிலிருந்து) மற்றும் துருக்கிய மொழிகளை ஏற்றுக்கொண்டனர். அதே நேரத்தில் மங்கோலிய அரசியல் மற்றும் நீதி அமைப்புகளை அப்படியே தொடர்ந்தனர்.  
துருக்கிய-மங்கோலியர்கள் மங்கோலிய கானேடுகளின் வீழ்ச்சிக்கு பிறகு அதன் வழியில் பல்வேறு அரசுகளை நிறுவினர். உதாரணமாக நடு ஆசியாவில் தங்க நாடோடிக் கூட்டம் மற்றும் தைமூரிய பேரரசுகளை பின் தொடர்ந்த தாதர் கானேடுகளை கூறலாம்.
# ஆர்டிகில் 15 (இந்தி திரைப்படம்)

**ஆர்டிகில் 15** (Article 15) இது 2019 ஆம் ஆண்டு வெளிவந்த இந்தி மொழி திரைப்படம் ஆகும். இதன் கதையை குருதேவ் சோலங்கியும், அனுபவ் சின்ஹாவும் எழுதியுள்ளார்கள். இதன் இயக்குநர் அனுபவ் சின்ஹா ஆகும். இப்படத்தில் கதாநாயகனாக ஆசுமான் குரானா கதாநாயகியாக இஷா தல்வார் நடித்துள்ளார்கள். மேலும் முக்கிய கதாபத்திரத்தில் நாசர் நடித்துள்ளார். இப்படம் ஒரு குற்ற பிண்ணனியை வெளிப்படுத்தும் கதைக்களத்தைக் கொண்டதாகும்.  
இந்திய அரசியலமைப்புச் சட்டம் என்னதான் அனைவரும் சமம் என்று கூறினாலும் இன்னமும் சாதி, மதம், இனம், மற்றும் மொழியால் இந்தியமக்கள் பிளவுபட்டுகிடப்பதை இப்படம் எடுத்துரைக்கிறது. 2014 ஆம் ஆண்டு உத்தரப் பிரதேச மாநிலம் பதாயூன் மாவட்டத்தில் இரண்டு ஏழை குழந்தைகளுக்கு நடந்த பாலியல் வண்கொடுமையையும் 2016 ஆம் ஆண்டு குசராத்து மாநிலம் கிர் சோம்நாத் மாவட்டத்தில் தலித்துகளுக்கு இழைக்கப்பட்ட வன்முறையையும் இப்படம் சுட்டிக்காட்டுகிறது.
# ஆர்டிகில் 15 (இந்தி திரைப்படம்)

## கதை

இந்தியக் காவல் பணியில் முதன் முதலாக பயிற்சிகுப்பின் லாசால்கான் என்ற ஊரில் கூடுதல் போலீஸ் சூப்பிரண்டாக அயன் ரஞ்சன் பதவி ஏற்கிறார். அந்த ஊரில் இரண்டு ஏழைச் சிறுமிகள் கெடுக்கப்பட்டு, கொலை செய்யப்பட்டு காட்டில் உள்ள மரக்கிளையில் கயிற்றால் கட்டி தொங்கவிடப்பட்டுள்ளார்கள். இச்சம்பவத்தை விசாரிக்கும் பொறுப்பை தானே முன்னின்று நடத்துகிறார் ரஞ்சன். இதற்கு காவல் நிலையத்தில் தனக்கு கீழ் வேலைபார்க்கும் காவலர்களே ஒத்துழைக்க மறுக்கிறார்கள். ஏனெனில் அனைவரும் சாதியின் தீவிரம் பேசுபவர்களாகவே உள்ளார்கள். அதோடு அவ்வூரில் உள்ள உயர் சாதியினரின் குறுக்கீடும் விசாரணைக்கு தடைபோடுகிறது. ஆனாலும் அவ்வூரில் நடக்கும் வன்முறையை தடுத்து நிறுத்துகிறார்.
# கோக்கோ தீவுகள்

**கோக்கோ தீவுகள்** (*Coco Islands*, **கொக்கோ தீவுகள்**, ) என்பது வங்காள விரிகுடாவின் வடகிழக்கே அமைந்துள்ள சிறிய தீவுக்கூட்டம் ஆகும். இவை மியான்மரின் யங்கோன் பிரதேசத்தின் ஒரு பகுதியாகும். இத்தீவுகள் யங்கோன் நகரில் இருந்து தெற்கே 414 கி.மீ. தூரத்தில் அமைந்துள்ளன. கொக்கோத் தீவுக் கூட்டத்தில் 5 தீவுகள் உள்ளன. இவற்றில் நான்கு தீவுகள் பெரும் கோக்கோ கடலடிப்பாறையிலும், மற்றைய தனிமைப்படுத்தப்பட்ட தீவு சிறிய கோக்கோ கடலடிப்பாறையிலும் அமைந்துள்ளன. இத்தீவுக் கூட்டத்தின் வடக்கே பிரெப்பாரிசு என்ற மியன்மாரின் இன்னும் ஒரு தீவு உள்ளது. தெற்கே இந்தியாவுக்குச் சொந்தமான கரைசேர் தீவு காணப்படுகிறது.
# கோக்கோ தீவுகள்

## வரலாறு

இத்தீவுகளுக்கான தற்போதைய பெயர் 16-ஆம் நூற்றான்டின் போர்த்துக்கீச மாலுமிகளின் மூலம் வைக்கப்பட்டது. போர்த்துக்கீச மொழியில் *கோக்கோ* என்பது தென்னையைக் குறிக்கும். அந்தமான் தீவுகளை பிரித்தானிய கிழக்கிந்திய நிறுவனம் 18-ஆம் நூற்றாண்டில் கைப்பற்றியது. 19-ஆம் நூற்றாண்டில், பிரித்தானிய இந்திய அரசு அந்தமான்களில் குற்றவாளிகளின் குடியேற்றத்தை நடத்தி வந்தது. இக்குடியேறிகளுக்கு கோக்கோ தீவுகளில் இருந்து தேங்காய் போன்ற உணவுப் பொருட்கள் கொண்டு செல்லப்பட்டன. பிரித்தானிய அரசு இத்தீவுகளை மியான்மரின் யாதுவத் குடும்பத்திற்கு குத்தகை அடிப்படையில் கொடுத்திருந்தது. இக்குடும்பம் யங்கோனின் குறிப்பிடத்தக்க ஒரு வணிகக் குடும்பம் ஆகும். இவர்கள் மாவலமயீனி, மெர்குயி போன்ற இடங்களிலும் வாழ்ந்து வந்தனர்.  
கோக்கோ தீவுகளின் தொலைநிலை காரணமாக, இவை முறையாக நிருவகிக்கப்படவில்லை. பிரித்தானியர் இதன் நிருவாகத்தை இரங்கூனின் கீழ் பர்மா அரசிடம் ஒப்படைத்தனர். 1882 இல் இத்தீவுகள் அதிகாரபூர்வமாக பிரித்தானிய பர்மாவின் ஆட்சியின் கீழ் வந்தது. 1937 இல் பர்மா இந்தியாவில் இருந்து பிரிந்து, தனியான சுயாட்சியுடன் கூடிய பிரித்தானிய மன்னராட்சியின் குடியேற்ற நாடாக ஆன போது, கோக்கோ தீவுகளும் பர்மாவின் கீழ் வந்தது. இரண்டாம் உலகப் போர்க் காலத்தில் 1942 இல், சப்பான் இதனைக் கைப்பற்றி வைத்திருந்தது. 1948 இல் பர்மா ஐக்கிய இராச்சியத்திடம் இருந்து விடுதலை பெற்றதை அடுத்து, கோக்கோ தீவுகளும் புதிய பர்மிய ஒன்றியத்தின் கீழ் கொண்டு வரப்பட்டது.  
1959 இல் நே வின்னின் இடைக்கால இராணுவ ஆட்சியின் போது, இவை குற்றவாளிகளின் குடியேற்றப் பகுதியாக அறிவிக்கப்பட்டது. 1962 இல் இடம்பெற்ற நே வின்னின் இராணுவப் புரட்சியை அடுத்து, பர்மாவில் இராணுவ ஆட்சி அறிவிக்கப்பட்டது. இதன் போது கோக்கோ தீவுகளின் சிறைகள் பர்மாவின் *சாத்தான்களின் தீவுகள்* என அறியப்பட்டன. 1969 இல் இங்கு அரசியல் கைதிகள் பெருமளவில் குடியேற்றப்பட்டனர். 1971 ஆம் ஆன்டில் இடம்பெற்ற போராட்டங்களை அடுத்து, இத்தீவுகளில் இருந்த அனைத்துக் கைதிகளும் இரங்கூனின் இன்செயின் சிறைக்கு மாற்றப்பட்டனர். இத்தீவுகளில் இருந்த சிறைச்சாலைகள் மூடப்பட்ட பின்னர், பெரும் கோக்கோ தீவு பர்மியக் கடற்படையிடம் கையளிக்கப்பட்டது.  
1994 ஆம் ஆண்டு முதல் கோக்கோ தீவுகள் சீனாவிற்கு குத்தகைக்கு வழங்கப்பட்டதாக கூறப்படுகிறது. பர்மிய அரசும், சீனாவும் இதனை மறுத்து வருகின்றன.
# கோக்கோ தீவுகள்

## புவியியல்

தீவுகளின் மேற்கே வங்காள விரிகுடா அமைந்துள்ளது, கிழக்கே அந்தமான் கடல் அமைந்துள்ளது. வடக்கே 250 கி.மீ. தூரத்தில் பர்மியப் பெருநிலப்பகுதி அமைந்துள்ளது. வட-வடகிழக்கே 77 கி.மீ. தூரத்தில் பிரெப்பாரிசு தீவு அமைந்துள்ளது.  
கோக்கோ தீவுகளில் பெரும் கோக்கோ தீவு, சிறிய கோக்கோ தீவு ஆகியன அலெக்சாந்திரா கால்வாயூடாகப் பிரிக்கப்பட்டுள்ளன. மூன்றாவது முக்கிய தீவான மேசைத் தீவு (*Table Island*) பெரும் கோக்கோ தீவுக்கு அருகில் அமைந்துள்ளது. புவியியலின் படி, இவை அந்தமான் நிக்கோபார் தீவுக்கூட்டத்தின் ஒரு பகுதியாகும். இவற்றுக்கு இடையில் இந்தியாவின் தீவான கரைசேர் தீவு அமைந்துள்ளது.
# கோக்கோ தீவுகள்

## புவியியல்

### பெரும் கோக்கோ கடலடிப்பாறை

பெரும் கோக்கோ கடலடிப்பாறை (*Great Coco reef*) வடக்கில் இருந்து தெற்கு வரை செருப்புத் தீவு, மேசைத் தீவு, பெரும் கோக்கோ தீவு, ஜெரித் தீவு ஆகிய நான்கு தீவுகளைக் கொண்டுள்ளது.
# கோக்கோ தீவுகள்

## புவியியல்

### பெரும் கோக்கோ கடலடிப்பாறை

#### பெரும் கோக்கோ தீவு

பெரும் கோக்கோ தீவு (*Great Coco Island*, ) 10.4 கி.மீ. (6.5 மைல்) நீலமும், 2 கி.மீ. (1.2 மைல்) அகலமும் கொண்டது. இதன் கடற்கரைப் பகுதிகளில் தோணியாமைகளின் பல கூடுகளைக் காணலாம். கடல் ஆமை பாதுகாப்பு குறித்த தொடர் ஆய்வுத் திட்டங்கள் பர்மிய அரசினால் நடத்தப்பட்டுள்ளன. மக்கள்தொகை மரபணு மற்றும் குறிச்சொல் ஆய்வுகளுக்காக பச்சை ஆமைகளின் திசு மாதிரிகள் பற்றிய தரவு சேகரிப்பு இங்கு 2006 மார்ச், ஏப்ரல் மாதங்களில் நடத்தப்பட்டன.
# கோக்கோ தீவுகள்

## புவியியல்

### பெரும் கோக்கோ கடலடிப்பாறை

#### மேசைத் தீவு

மேசைத் தீவு (*Table Island*) கோடரியின் முனையின் வடிவத்தை ஒத்தது. பெரும் கோக்கோ தீவில் இருந்து வடக்கே 2.5 கி.மீ. தூரத்தில் அமைந்துள்ளது. இது 1.6 கி.மீ. நீளமும், 1.2 கி.மீ. அகலமும் கொண்டது. இதன் வடமேற்குப் பகுதியில் முன்னர் கலங்கரை விளக்கம் காணப்பட்டது. ஆனால், இப்போது அங்கு மக்கள் எவரும் வசிப்பதில்லை. இத்தீவிற்கு படகு மூலம் செல்லலாம், இத்தீவின் முன்னாள் காப்பாளர் அவரது உரிமையாளரால் படுகொலை செய்யப்பட்டார்.
# கோக்கோ தீவுகள்

## புவியியல்

### பெரும் கோக்கோ கடலடிப்பாறை

#### செருப்புத் தீவு

செருப்புத் தீவு (*Slipper Island*) 0.4 கி.மீ. நீளமான ஒடுங்கிய சிறு தீவு ஆகும். இது மேசைத் தீவின் வடமேற்கே 0.2 கி.மீ. அகல கால்வாய் ஒன்றினால் பிரிக்கப்பட்டுள்ளது.
# கோக்கோ தீவுகள்

## புவியியல்

### பெரும் கோக்கோ கடலடிப்பாறை

#### ஜெரி தீவு

ஜெரி தீவு (*Jerry Island*) 1.1 மீ நீளமும், 0.2 மீ அகலமும் கொண்டது. பெரும் கோக்கோ தீவின் தென்முனையில் அமைந்துள்ளது. பெரும் கோக்கோ தீவில் இருந்து இவற்றை இணைக்கும் மணல்திட்டு வழியே நடந்தே செல்லலாம்.
# கோக்கோ தீவுகள்

## புவியியல்

### சிறிய கோக்கோ கடலடிப்பாறை

சிறிய கோக்கோ கடலடிப்பாறையில் (*Little Coco Reef*) ஒரு தீவு மட்டுமே உள்ளது.
# கோக்கோ தீவுகள்

## புவியியல்

### சிறிய கோக்கோ கடலடிப்பாறை

#### சிறிய கோக்கோ தீவு

சிறிய கோக்கோ தீவு (*Little Coco Island*) பெரும் கோக்கோ தீவில் இருந்து 16 கி.மீ. தென்மேற்கே அமைந்துள்ளது. இது 5 கி.மீ. நீளமும், 1.2 கி.மீ. அகலமும் கொண்டது. அந்தமான் கடலில் மியான்மரின் மிகவும் தெற்கே அமைந்துள்ள தீவு இதுவாகும்.
# கோக்கோ தீவுகள்

## புவியியல்

### பொதுத் தரவுகள்

| Island | சிரப்புகள் | பரப்பளவு&nbsp;(கி.மீ.²) | மக்கள்தொகை |
| --- | --- | --- | --- |
| பெரும் கோக்கோ தீவு | வானூர்தி நிலையம், தென்னந்தோப்புகள், சீன SIGINT நிலையம் (இருக்கலாம்) | 14.57 | 925 |
| சிறிய கோக்கோ தீவு | தென்னந்தோப்புகள் | 4.44 | 25 |
| மேசைத் தீவு | கலங்கரைவிளக்கம் | 1.28 | 0 |
| செருப்புத் தீவு | 0.08 | 0 |  |
| எலித் தீவு (*Rat Island*) | 0.015 | 0 |  |
| திசையறிப் பாறை (*Binnacle Rock*) | 0.011 | 0 |  |
| ஜெரி தீவு | 0.14 | 0 |  |
| கோக்கோ தீவுகள் (மொத்தம்) | 20.53 | 950 | } |
# கோக்கோ தீவுகள்

## மக்கள் பரம்பல்

பெரும் கோக்கோ தீவில் கிட்டத்தட்ட 200 குடிமனைகள் உள்ளன. ஏறத்தாழ 1,000 பேர் வசிக்கின்றன. தீவில் உள்ள ஒரு பெரிய நீர்த்தேக்கம் தீவின் மக்களின் தேவையைப் பூர்த்தி செய்கின்றது. மியான்மரின் கடற்படைத் தளம் ஒன்றும் இங்கு அமைந்துள்ளது. இங்கு ஏறத்தாழ 200 கடற்படையினரும் அவர்களின் குடும்பத்தினரும் உள்ளனர்.
# கோக்கோ தீவுகள்

## காலநிலை

கோக்கோ தீவுகளில் வெப்பமண்டலப் பருவமழைக்கான காலநிலை நிலவுகிறது. (கோப்பென் காலநிலை வகைப்பாடு *Am*). ஆண்டு முழுவதும் வெப்பமான காலநிலை நிலவுகிறது.
# புதிய உலக பிணந்தின்னிக் கழுகு

**புதிய உலக பிணந்தின்னிக் கழுகு** என்பது தற்போது உயிர் வாழும் உயிரினங்களில் 5 பேரினங்களை கொண்டுள்ளது. தற்போது அமெரிக்காக்களின் சூடான மற்றும் மித வெப்பப் பகுதிகளில் காணப்படும் ஐந்து பிணந்தின்னிக் கழுகுகள் மற்றும் இரண்டு கோன்டோர் பறவைகளை இந்த குடும்பம் உள்ளடக்கியுள்ளது. நியோஜீன் காலத்தின் போது புதிய உலக பிணந்தின்னிக் கழுகுகள், பழைய உலகம் மற்றும் வட அமெரிக்கா ஆகிய இரண்டு பகுதிகளிலும் பரவலாகக் காணப்பட்டன.  
பிணந்தின்னிக் கழுகுகள் பெரும்பாலும் இறந்த உயிரினங்களின் உடல்களை உண்டு வாழ்கின்றன. இறந்த உடல்களை உண்பதால் இவற்றிற்கு எந்த தீங்கும் ஏற்படுவதில்லை. புதிய உலக பிணந்தின்னிக் கழுகுகள் நல்ல நுகரும் திறனைப் பெற்றுள்ளன. அதே நேரத்தில் பழைய உலக பிணந்தின்னிக் கழுகுகள் இறந்த உயிரினங்களின் உடல்களை பார்வையின் மூலம் கண்டறிகின்றன. பல்வேறு பிணந்தின்னிக் கழுகுகளின் குறிப்பிடத்தகுந்த அமைப்பானது இறகுகள் அற்ற தலைப் பகுதி ஆகும்.
# புதிய உலக பிணந்தின்னிக் கழுகு

## விளக்கம்

புதிய உலக பிணந்தின்னிக் கழுகுகள் பொதுவாக பெரிய உருவத்துடன் காணப்படுகின்றன. 56 முதல் 61 சென்டிமீட்டர் வரை நீளம் உடைய சிறிய மஞ்சள் தலை பிணந்தின்னிக் கழுகு முதல் 120 சென்டிமீட்டர் வரை நீளத்திலும் 12 அல்லது அதற்கு மேற்பட்ட கிலோகிராம் எடையையும் அடையக்கூடிய கலிபோர்னியா மற்றும் ஆண்டீஸ் மலை கோன்டோர்கள் வரை இவை வேறுபட்ட அளவுகளில் காணப்படுகின்றன. இவற்றின் சிறகுகள் பொதுவாக கருப்பு அல்லது பழுப்பு நிறத்தில் உள்ளன. சில நேரங்களில் வெள்ளை நிற அடையாளங்களுடன் காணப்படும். அனைத்து உயிரினங்களுமே சிறகுகள் அற்ற தலைப்பகுதி மற்றும் கழுத்துப் பகுதியை கொண்டுள்ளன. சில உயிரினங்களில் இப்பகுதி பிரகாசமான நிறத்திலிருக்கும்.  
அனைத்து புதிய உலக பிணந்தின்னிக் கழுகுகளும் நீளமான அகண்ட சிறகுகளையும் ஒரு கடினமான வாலையும் கொண்டுள்ளன. இந்த அமைப்பு இவை வானில் உயரே மிதக்க உதவுகின்றது. அனைத்து நிலவாழ் பறவைகளிலேயே வானில் மிதப்பதற்கு ஏற்றவாறு இவை தகவமைந்து உள்ளன.  
இவற்றின் அலகானது சற்றே வளைந்துள்ளது. மற்ற கொன்றுண்ணி பறவைகளுடன் ஒப்பிடும்போது இவற்றின் அலகானது வலிமையற்று காணப்படுகின்றது. உயிரோடு இருக்கும் உடல்களை கிழிப்பதற்கு பயன்படாமல் இறந்து அழுகிய உடல்களை கிழிப்பதற்கு பயன்படுவதால் இவற்றின் அலகு இவ்வாறு அமைந்துள்ளது. பெரும்பாலான புதிய உலக பிணந்தின்னிக் கழுகு இனங்கள் தங்களது வாழ்விடத்தை காலநிலைக்கு ஏற்ப மாற்றுவதில்லை. ஆனால் கனடா மற்றும் வடக்கு ஐக்கிய அமெரிக்காவில் காணப்படும் வான்கோழி பிணந்தின்னி கழுகு இனங்கள் குளிர்காலத்தில் தெற்குப் பகுதிக்கு இடம் பெயர்கின்றன. புதிய உலக பிணந்தின்னிக் கழுகுகள் பல்வேறு வகையான வாழ்விடம் மற்றும் சூழ்நிலை அமைப்புகளில் வாழ்கின்றன. பாலைவனம் முதல் வெப்பமண்டல மழைக்காடுகள் வரை இவை காணப்படுகின்றன. கடல் மட்டத்திலிருந்து மலைப் பகுதிகள் வரை இவை காணப்படுகின்றன.
# புதிய உலக பிணந்தின்னிக் கழுகு

## விளக்கம்

### உண்ணுதல்

தற்போது உயிர் வாழும் அனைத்து புதிய உலக பிணந்தின்னிக் கழுகுகள் மற்றும் கோன்டோர் பறவைகள் தோட்டி விலங்குகள் ஆகும். மேலும் இவை பழங்கள் (குறிப்பாக அழுகிய பழங்கள்) மற்றும் குப்பைகளிலிருந்து உணவு உண்ணக் கூடியவை. அழுகிக் கொண்டிருக்கும் இறந்த விலங்குகளின் உடலிலிருந்து வெளிப்படும் எதைல் மெர்காப்டன் என்ற வேதிப்பொருளின் வாசனையைக் கொண்டு இவை அழுகிய உடல்களை கண்டறிகின்றன. புதிய உலக பிணந்தின்னிக் கழுகுகளின் மூளையில் உள்ள வாசனைகளை கிரகிக்கும் பகுதியானது மற்ற விலங்குகளுடன் ஒப்பிடும்போது பெரியதாக உள்ளது. அமெரிக்க கருப்பு பிணந்தின்னிக் கழுகு மற்றும் அரச பிணந்தின்னிக் கழுகு ஆகிய மற்ற உயிரினங்கள் போல் நுகரும் திறனை அவ்வளவாக கொண்டிருக்கவில்லை. அவை பார்வையின் மூலமே உணவை கண்டறிகின்றன. சிலநேரங்களில் மற்ற பிணந்தின்னிக் கழுகுகளை பின்தொடர்ந்து அவை உணவை கண்டறிகின்றன.
# ஆப்பக்கொடி

**ஆப்பக்கொடி** (Ageratum) இத்தாவரமானது 40 முதல் 60 வகையான இனங்களைக் கொண்டதாகும். இவை பொதுவாக வெப்பப் பகுதி மற்றும் மிதவெப்பமண்டலப் பகுதிகளில் வளருகிறது. இத்தாவரம் ஒரு பூக்கும் தாவர வகையைச் சார்ந்ததாகும். வளர்ந்து சில காலமே வாழும் இச்செடியானது சூரியகாந்தி குடும்பத்தைச் சார்ந்ததாகும். இத்தாவரத்தின் பூர்வீகம் அமெரிக்க ஐக்கிய நாடுகள் ஆகும்.
# கொரகா மக்கள்

**கொரகா மக்கள்** (Koraga people) இவர்கள் கருநாடக மாநிலத்தில் தெற்கு கன்னடம், உடுப்பி மாவட்டம் மற்றும் கேரள மாநிலத்தின் காசர்கோடு மாவட்டத்திலும் வாழும் பழங்குடி மக்களாவார்கள். 2001 ஆம் ஆண்டு நடந்த மக்கள் தொடைக்கணக்கெடுப்பின்படி 16,071 பேர் வாழுவதாக கூறப்படுகிறது. பொதுவாக இவர்கள் வாழும்பகுதியை துளு நாடு நாடு என்று அழைக்கிறார்கள். துளு நாடு என்பது கருநாடக மாநிலத்தில் உள்ள வடகன்னட மாவட்டம், சீமக்கா மாவட்டம், மற்றும் குடகு மாவட்டம் போன்றவை சேர்ந்த பகுதியாகும்.  
இவர்கள் பேசும் மொழியானது கொற்ற கொரகா மொழி என்பதாகும். இம்மொழியானது திராவிட மொழிக் குடும்பத்தச் சார்ந்ததாகும். மேலும் இவர்கள் பேசும் மொழியில் துளுவம், கன்னடம், மற்றும் மலையாளம் கலந்து பேசப்படுகிறது.
# ஆந்திரா நாட்டியம்

**ஆந்திர நாட்டியம்**(*Andhra Natyam*) என்பது தென்னிந்தியாவில் உள்ள ஒரு மாநிலமான ஆந்திராவைச் சேர்ந்த ஒரு பாரம்பரிய நடன வடிவமாகும் . 2000 ஆண்டு வரலாற்றைக் கொண்ட இந்த பாரம்பரிய நடன வடிவத்திற்கு முகலாய மற்றும் பிரித்தானிய ஆட்சிக் காலத்தில் தடை ஏற்பட்டது.. 20 ஆம் நூற்றாண்டில் நடன குரு நடராஜ ராமகிருஷ்ணா என்பவரால் ஆந்திர நாட்டியம் புதுப்பிக்கப்பட்டது. .
# சிங்கம் (திரைப்படத் தொடர்)

**சிங்கம்**, ஓர் இந்திய தமிழ் மொழி அதிரடி திரைப்படத் தொடர். சமூகத்திலிருந்து ஊழலை ஒழிப்பதை நோக்கமாகக் கொண்ட நேர்மையான காவல்துறை அதிகாரி துரைசிங்கம். துரைசிங்கம் எனும் இந்த கதாபாத்திரத்தை மையமாகக் கொண்டது தான் சிங்கம் திரைப்படத் தொடர். இந்த திரைப்படத் தொடரில் தற்போது வரை மூன்று படங்கள் வெளிவந்துள்ளன. இவை சிங்கம் 1, சிங்கம் 2, மற்றும் சிங்கம் 3 ஆகியவை ஆகும். இம்மூன்று படங்களையும் இயக்கியவர் இயக்குநர் ஹரி, இதன் பிரதான கதாபாத்திரமான துரைசிங்கமாக நடிகர் சூர்யா நடித்துள்ளார். இந்தத் திரைப்படத் தொடர் 2010 இல் சிங்கம் 1 வெளியீட்டில் தொடங்கியது. இந்த படம் உலக அளவில் 650 மில்லியன் ரூபாய் வசூலித்தது. பின்னர் 2013ல் வெளிவந்த சிங்கம் 2 1.3 பில்லியன் ரூபாய் வசூலித்தது மற்றும் 2017ல் வெளிவந்த சி 3 எனும் சிங்கம் 3 திரைப்படம் 108 கோடி ரூபாய் வசூலித்தது.
# சிங்கம் (திரைப்படத் தொடர்)

## கதை

### சிங்கம்

துரைசிங்கம் (சூரியா), நல்லூரின் நேர்மையான போலிஸ் துணை ஆய்வாளர் ஆவார். அவரது சக ஊழியரான எரிமலை (விவேக்) அவருக்கு உதவுகிறார். அவர் தனது கிராமத்தில் உள்ள பெரும்பாலான பிரச்சினைகளை அகிம்சை மற்றும் பரஸ்பர ஆலோசனையுடன் தீர்க்கிறார். நிலைமை பெரியதாக இருக்கும் பட்சத்தில் மட்டுமே அவர் தனது சக்தியைப் பயன்படுத்துகிறார். இதன் மூலம் கிராம மக்களிடமிருந்து அதிக நற்பெயரையும் அன்பையும் பெறுகிறார். மஹாலிங்கம் (நாசர்) சென்னையில் ஒரு தொழிலதிபர். இவரும் துரைசிங்கத்தின் தந்தையும் (ராதா ரவி) நண்பர்கள். அவர் தனது அழகான மகள் காவ்யா (அனுஷ்கா ஷெட்டி) உடன் கிராமத்திற்கு வருகிறார். சென்னையைச் சேர்ந்த மயில் வாகனம் (பிரகாஷ் ராஜ்), ஒரு மாபியா கும்பலின் தலைவன். பெரும் பணக்காரர்களாக இருப்பவர்களை மிரட்டி பணம் பறித்து வந்ததாலும் பல கொலைகள் செய்ததாலும் இவர் மீது புகார்கள் அளிக்கப்பட்டன. நீதிமன்ற நிபந்தனை ஜாமினில் வெளியே விடப்படுகிறார். அந்த நிபந்தனையின் படி மயில் வாகனம் நல்லூரில் கையெழுத்திட வேண்டும். அதற்குப் பதிலாக, அவர் தனது கூட்டாளிகளில் ஒருவரை முறைகளைச் செய்ய அனுப்புகிறார், சிங்கத்தின் கோபத்திற்கும் ஆத்திரத்திற்கும் மயில் நேரில் கையெழுத்திடக் கோருகிறார். இதற்குப் பின் மயில் வாகனத்திற்கும் சிங்கத்திற்கும் நடக்கும் சண்டை தான் கதை. இறுதியில் சிங்கம் மயில்வாகனத்தை கொன்று விடுகிறார்.
# சிங்கம் (திரைப்படத் தொடர்)

## கதை

### சிங்கம் 2

துரைசிங்கம் (சூரியா) உள்துறை அமைச்சரை சந்தித்த பின்னர் இரகசியமாக சென்று தூத்துக்குடியில் உள்ள ஒரு பள்ளியில் என்.சி.சி அதிகாரியாக பணியாற்றி வருகிறார். இந்த நடவடிக்கை பற்றி அறிந்தவர்கள் தன்னைத் தவிர முதலமைச்சரும் உள்துறை அமைச்சரும் மட்டுமே. சத்யா (ஹன்சிகா மோத்வானி) துரைசிங்கத்தை காதலிக்கும் ஒரு மாணவி. எனினும் சிங்கம் முந்தைய படத்திலிருந்து காதலித்து வந்த காவ்யாவை (அனுஷ்கா ஷெட்டி) திருமணம் செய்து கொள்ள காத்திருக்கிறார்.  
பாய் (முகேஷ் ரிஷி) மற்றும் தங்கராஜ், தூத்துக்குடியைக் கட்டுப்படுத்தும் இரண்டு குற்றவாளிகள். பாய் மற்றும் தங்கராஜ், ஒரு சர்வதேச குண்டர் மற்றும் போதைப்பொருள் பிரபுவான டேனி (டேனி சபானி) உடன் தொடர்பு கொண்டுள்ளனர். அவர்கள் தங்கள் கடத்தல் வியாபாரத்தில் கூட்டாளிகளாக இருந்தாலும், அவர்கள் தங்கள் கூட்டாளித்துவத்தை வெளி உலகத்துடன் மறைத்து, பொது வெளியில் இருக்கும்போது பரம எதிரிகளைப் போல நடிக்கின்றனர்.துரைசிங்கம் குற்றவாளிகளை எவ்வாறு வென்று, அவர்களின் சாம்ராஜ்யத்தை வீழ்த்தி, இறுதியாக காவ்யாவுடன் ஒன்றிணைகிறார் என்பது கதையின் முக்கிய அம்சமாக அமைகிறது.
# சிங்கம் (திரைப்படத் தொடர்)

## கதை

### சிங்கம் 3

நகர கமிஷனர் ராமகிருஷ்ணா (ஜெயபிரகாஷ்) கொலை வழக்கு நீண்டகாலமாக நிலுவையில் உள்ள ஆந்திர மாநில நாடாளுமன்றத்தில் படம் தொடங்குகிறது. அமைச்சர் கே. சத்ய நாராயணன் துரை சிங்கத்தை இவ்வழக்கு தொடர்பாக ஆந்திரா வரவழைக்கிறார். பின்னர், ஒரு சந்தேக நபரைக் கண்காணிப்பதன் மூலம் துரைசிங்கம், விட்டல் பிரசாத் என்னும் தொழில் அதிபர் ஆஸ்திரேலியாவிலிருந்து சட்டவிரோதமாக உயிர் கழிவுகள் மற்றும் மின் கழிவுகளை ஆந்திராவில் கொட்டுவதை அறிந்துக்கொள்கிறார். பின்பு துரை சிங்கத்தின் நடவடிக்கை என்ன, எவ்வாறு இந்த கும்பலைக் கட்டுப்படுத்துகிறார் என்பதே கதை.
# சிங்கம் (திரைப்படத் தொடர்)

## கதை

### சிங்கம் 4

சூர்யா ஹரியுடன் சேர்ந்து சிங்கம் 4 எனும் படத்தை எடுக்கப் போவதாக அறிவித்துள்ளார்.
# தேசிய சம்பல் சரணாலயம்

**தேசிய சம்பல் சரணாலயம் அல்லது** **தேசிய சம்பல் கரியல் வனவிலங்கு சரணாலயம்** என்று அழைக்கப்படும் இச்சரணாலயம் இது மிக அருகிய இனமான கரியல் எனப்படும் சொம்பு மூக்கு முதலை, சிவப்பு கிரீடம் கொண்ட கூரை ஆமை மற்றும் அருகிய இனமான தென்னாசிய ஆற்று ஓங்கில் ஆகியவற்றின் பாதுகாப்பிற்காக வட இந்தியாவில் முத்தரப்பு பாதுகாப்பிற்கு உட்பட்ட பகுதியில் உள்ள சரணாலயம் ஆகும் இது. ராஜஸ்தான், மத்தியப் பிரதேசம் மற்றும் உத்தரப்பிரதேசம் ஆகிய மூன்று மாநிலங்களின் பகுதியில் அமைந்த சம்பல் பிரதேசத்தில் அமைந்துள்ளது. இங்கு சம்பல் ஆறு பாய்கிறது. இச்சரணாலயம் 1978 ஆம் ஆண்டில் மத்திய பிரதேசத்தில் முதன்முதலில் பாதுகாக்கப்பட்ட பகுதியாக அறிவிக்கப்பட்டது, இப்போது மூன்று மாநிலங்களால் இணைந்து நிர்வகிக்கப்படும் ஒரு நீண்ட குறுகிய சூழலியல் காப்பகமாக உள்ளது. அழகிய சம்பல் நதி பல மணல் பள்ளத்தாக்குகள் மற்றும் மலைகளைக் கொண்டதாகஉள்ளது.
# தேசிய சம்பல் சரணாலயம்

## வரலாறு

தேசிய சம்பல் சரணாலயத்தை நிறுவுவதற்கு இந்திய அரசின் நிர்வாக ஒப்புதல் செப்டம்பர் 30, 1978 தேதியிட்ட உத்தரவு எண் 17-74 / 77-FRY (WL) இல் தெரிவிக்கப்பட்டது. 1972 ஆம் ஆண்டு வனவிலங்கு பாதுகாப்பு சட்டத்தின் பிரிவு 18 (1) இன் கீழ் சரணாலயமாக அறிவிக்கப்பட்டுள்ளது. இச்சரணாலயம் மூன்று மாநிலங்களின் நிர்வாக எல்லைக்குள் வருவதால் , மூன்று மாநிலத்திற்கும் தேசிய சம்பல் சரணாலயத்தை உள்ளடக்கிய மூன்று தனித்தனி அறிவிப்புகள் வெளியிடப்பட்டன. 20 டிசம்பர் 1978 -தேதியிட்ட மத்திய பிரதேச அரசு அறிவிப்பு எண் F.15 / 5/77 -10 (2) அரசிதழில் வெளியீடு செய்யப்பட்ட மத்திய பிரதேச பகுதி ஆகும். ஜனவரி 1979 தேதியிட்ட உத்தரபிரதேச அரசு அறிவிப்பு எண் 7835 / XIV-3-103-78, 29 உத்தரப்பிரதேச பகுதி ஆகும். மேலும் 7 டிசம்பர் 1979 தேதியிட்ட ராஜஸ்தான் அரசாங்கத்தின் அரதிழில் வெளியீடு செய்யப்பட்ட No.F.11 (12) Rev.8 / 78 படி ராஜஸ்தான் பகுதி .  
இந்த சரணாலயம் 1972 ஆம் ஆண்டு இந்தியாவின் வனவிலங்கு பாதுகாப்பு சட்டத்தின் கீழ் பாதுகாக்கப்படுகிறது. இந்த சரணாலயம் மத்திய பிரதேசத்தின் மோரினாவில் தலைமையகத்துடன் திட்ட அலுவலரின் கீழ் வனத்துறையால் நிர்வகிக்கப்படுகிறது.
# தேசிய சம்பல் சரணாலயம்

## விலங்குகள்

மிக அருகி வரும் இனமான சொம்புமூக்கு முதலை மற்றும் செம்முடிக் கூரை ஆமை ஆகியவை இங்கு வாழ்கின்றன, மேலும் ஆபத்தான கங்கையாற்று ஓங்கில் ஆகியவை இந்த சம்பல் தேசியச் சரணாலயத்தின் முக்கிய இனங்களாக உள்ளன. மேலும் அச்சுறுத்தலுக்கு உள்ளாகியுள்ள பெரிய இனங்களில் முகர் எனபடும் சதுப்புநில முதலை, மென்மையான ஆற்று நீர்நாய், வரிப்பட்டைக் கழுதைப்புலி , இந்திய ஓநாய் மற்ரும் இந்தியாவில் காணப்படும் 26 அரிய ஆமை இனங்களில் எட்டு சம்பல் சரணாலயத்தில் பாதுகாக்கப்படுகிறது. இதில் இந்திய குறுகிய தலையுடைய மென் நத்தையாமை , மூன்று கோடிட்ட கூரை ஆமை மற்றும் முடிசூட்டப்பட்ட நதி ஆமை ஆகியவை அடங்கும் . இங்கு வாழும் பிற ஊர்வன: இந்திய நத்தை ஆமை, மென் நத்தை ஆமை, இந்திய கூரை ஆமை, இந்திய கூடார ஆமை மற்றும் உடும்பு ஆகியவை.  
குறைந்து வரும் பாலூட்டிகளில் செம்முகக்குரங்கு , ஹனுமான் லங்கூர், தங்க குள்ளநரி, வங்காள நரி, ஆசிய மரநாய், சிறிய ஆசிய கீரி, இந்திய சாம்பல் கீரி, காட்டுப்பூனை, காட்டுப்பன்றி, சாம்பார் எனப்படும் கடமான், நீலான், புல்வாய், இந்தியச் சிறுமான், வடக்கு பனை அணில், இந்திய முகடு முள்ளம்பன்றி, இந்தியக் குழிமுயல், இந்திய தவசிப்பட்சி மற்றும் இந்திய நீள்காது முள்ளெலி ஆகியனவும் அடங்கும்:. மற்றும் இது ஒரு முன்மொழியப்பட்ட ராம்சார் தளமாகும் . இந்த சரணாலயத்தில் குறைந்தது 320 வகையான உயிரினங்களும் மற்றும் புலம்பெயர்ந்த பறவைகளும் வாழ்கின்றன. சைபீரியாவிலிருந்து குடியேறிய பறவைகள் இந்தச் சரணாலயத்தின் வளமான பறப்பு விலங்கினங்களின் ஒரு பகுதியாகும். இங்குள்ள அழிவாய்ப்பு இனமான பறவை இனங்களில் இந்திய ஸ்கிம்மர், சாரசு கொக்கு, அதீனா மீன் கழுகு மற்றும் இந்திய கல்குருவி ஆகியவையும் அடங்கும் . பாலிட் ஹாரியர் மற்றும் தடும்ப நாரை ஆகியவை அச்சுறு நிலையை அண்மித்த இனமாக உள்ளன. குளிர்கால பார்வையாளர்களில் கருப்பு வயிற்று ஆலா, சிவப்பு-க்ரெஸ்டட் போச்சார்ட், ஃபெருஜினஸ் போச்சார்ட் மற்றும் பட்டைத் தலை வாத்து ஆகியவை அடங்கும். மற்ற இனங்கள் முசல் கின்னாத்தி, பெரும் பூநாரை, பாம்புத் தாரா மற்றும் வேட்டைக்கார ஆந்தை ஆகியவை அடங்கும்.
# தென்னிந்தியாவின் புவியியல்

வின் செய்மதிப் படம், தென்னிந்தியா ஆண்டு 31 சனவரி 2003]]  
** தென்னிந்தியாவின் புவியியல்** (**Geography of South India**) இந்தியாவின் தெற்கில் அமைந்த தென்னிந்தியா பல்வேறுபட்ட தட்பவெப்பம் மற்றும் நில அமைப்புகள் கொண்டது. தென்னிந்தியாவின் பெருநிலப்பரப்புகள் தக்காண பீடபூமி, மேற்குத் தொடர்ச்சி மலைத்தொடர் மற்றும் கிழக்கு தொடர்ச்சி மலைத்தொடர்களும் ஆகும்.
# தென்னிந்தியாவின் புவியியல்

## எல்லைகள்

இந்தியாவில் தெற்கில் தலைகீழ் முக்கோண வடிவ அமைப்பில் அமைந்த தென்னிந்திய தீபகற்பத்தின் எல்லைகளாக கிழக்கில் வங்காள விரிகுடா, தெற்கில் இந்தியப் பெருங்கடல், மேற்கில் அரபுக் கடல், வடக்கில் விந்திய மலைத்தொடர்களும் எல்லைகளாக உள்ளது.
# தென்னிந்தியாவின் புவியியல்

## மலைத்தொடர்கள்

தென்னிந்தியாவின் மேற்கே உயரமான மேற்குத் தொடர்ச்சி மலைத்தொடர்களும், கிழக்கே சற்று உயரம் குறைந்த கிழக்குத் தொடர்ச்சி மலைத்தொடர்களும் உள்ளது.
# தென்னிந்தியாவின் புவியியல்

## தக்காண பீடபூமி

சாத்பூரா மலைத்தொடர்களுக்கு தெற்கே அமைந்த தக்காண பீடபூமி தென்னிந்தியாவின் பெரும்பகுதிகளை கொண்டுள்ளது. தக்காண பீடபூமியின் மகாராட்டிரா மாநிலத்தின் கிழக்கில் பருத்தி அதிகம் விளையும் வறட்சி மிக்க விதர்பா மற்றும் மரத்வாடா பிரதேசங்கள் உள்ளது. மேற்கு தொடர்ச்சி மலைத்தொடர்களுக்கும், அரபுக் கடலுக்கும் இடையே மலபார் பிரதேசம் மற்றும் கொங்கண் மண்டலம் உள்ளது.  
வடக்கிலிருந்து தெற்காக அமைந்த மேற்கு தொடர்ச்சி மலைகளுக்கிடையே மலைநாடு, மலபார் கடற்கரை, நீலகிரி, வயநாடு ஆனைமலை மற்றும் சத்தியமங்கலம் மலைக்காடுகள் உள்ளது. கிழக்கு தொடர்ச்சி மலைத்தொடரில் திருமலை, ஸ்ரீசைலம் போன்ற திருத்தலங்களும், நல்லமலா மலைக்காடுகளும் அமைந்துள்ளது.
# தென்னிந்தியாவின் புவியியல்

## தட்பவெப்பம் மற்றும் வானிலை

தென்னிந்தியா வெப்ப மண்டல பகுதியில் உள்ளது. கோடைக் காலத்தில் தென்னிந்தியாவில் 42 பாகை செல்சியஸ் வரையும், குளிர்காலத்தில் இரவில் அதிகபட்சமாக 10 பாகை செல்சியஸ் பதிவாகியுள்ளது. தென்னிந்தியாவில் சூன் முதல் அக்டோபர் வரை தென்மேற்கு பருவ மழையும், தமிழ்நாடு மற்றும் தெற்கு ஆந்திராவில் நவம்பர் முதல் பிப்ரவரி வரை வடகிழக்கு பருவ மழையும் பொழிகிறது.
# தென்னிந்தியாவின் புவியியல்

## மாநிலங்கள் மற்றும் ஒன்றியப் பகுதிகளும்

தென்னிந்தியாவில் தெலங்கானா, ஆந்திரப் பிரதேசம், கர்நாடகா, கேரளா மற்றும் தமிழ்நாடு போன்ற ஐந்து மாநிலங்களும், புதுச்சேரி மற்றும் இலட்சத்தீவுகள் எனும் இரண்டு ஒன்றியப் பகுதிகள் உள்ளது. தென்னிந்தியாவில் தமிழ், கன்னடம், தெலுங்கு, மலையாளம், துளுவம், குடகு போன்ற வளமையான மொழிகள் பேசப்படுகிறது.  
மேற்கு தொடர்ச்சி மலைத்தொடர் மற்றும் தக்காண பீடபூமியின் வடக்கில் அமைந்த மகாராட்டிரா மாநிலம் மற்றும் கோவா பகுதிகளை மேற்கு இந்தியாவில் சேர்க்கப்பட்டுள்ளது.